cyanic-selkie/wikianc huggingface dataset:
Emil Johansson (jääkiekkoilija)
Seuraura
Maaliskuussa 2017 Johansson teki kolmivuotisen NHL-tulokassopimuksen Boston Bruinsin kanssa. Samalla hän siirtyi loppukevääksi amatööritry-out -sopimuksella AHL-joukkue Providence Bruinsiin, jossa Johansson pelasi kuusi runkosarja- ja yhden playoff-ottelun tehden yhden syöttöpisteen. Bostonin syksyn 2017 harjoitusleirin lopulla hän joutui pariksi päiväksi loukkaantuneiden listalle, mutta kuntouduttuaan Johansson lähettiin Providenceen. Hän pelasi siellä varsinaisella AHL:n tulokaskaudellaan 2017–2018 53 runkosarjaottelua tehopistein 2+8=10. Myös kauden 2018–2019 Johansson pelasi kokonaan farmissa.
Toukokuussa 2019 Boston Bruins asetti hänet kuitenkin ehdottomalle siirtolistalle. Koska mikään toinen seura ei napannut Johanssonia vuorokauden kuluessa, hänen sopimuksensa purettiin. Johanssonin vahvistettiin samana päivänä palaavan kaudeksi 2019–2020 kolmivuotisella sopimuksella HV71:een. Hän teki runkosarjassa vain kuusi tehopistettä, mutta Johanssonin teholukema +13 oli kuitenkin joukkueen toiseksi paras Anthony Camaran jälkeen. Kausi 2020–2021 hänellä osoittautui pettymykseksi, kun Johansson teki vain neljä syöttöpistettä ja keräsi heikon teholukeman –16. HV71:n kausi päättyi putoamiseen HockeyAllsvenskaniin. Sarjapudotuksen myötä hänen sopimuksensa purettiin kauden jälkeen huhtikuussa 2021.
Kaudeksi 2021–2022 Johansson siirtyi vuoden mittaisella sopimuksella SM-liigajoukkue Vaasan Sportiin. Hän oli tehoilla 6+19=25 joukkueen kolmanneksi paras pistemies ja eniten maaleja tehnyt puolustaja. Johansson voitti myös Sportin sisäisen tehotilaston lukemalla +4. Toukokuussa 2022 hän teki seuran kanssa vuoden mittaisen jatkosopimuksen. Kaudella 2022–2023 Johansson oli Sportin tehokkain puolustaja tehoilla 7+17=24. Hänellä oli myös kauden päätyttyä koko SM-liigan korkein ottekohtainen peliaika (24.32 minuuttia). Kaksi päivää ennen siirtotakarajaa Sport tiedotti Johanssonin siirtyvän uuteen seuraan. Seuraavana päivänä hänen vahvistettiin siirtyvän loppukauden kattavalla sopimuksella Saksan DEL-liigan EHC Müncheniin. Johansson voitti kauden päätteeksi Saksan-mestaruuden.
Kaudeksi 2023–2024 Johansson palasi SM-liigaan ja hän siirtyi kaksivuotisella sopimuksella Turun Palloseuraan.
Maajoukkueura
Johansson pelasi alle 18-vuotiaiden Ivan Hlinkan muistoturnauksessa vuosina 2012 ja 2013, joista ensimmäinen turnaus päättyi pronssiin. Vuoden 2013 turnauksessa hän jakoi Ruotsin sisäisen tehotilaston voiton neljän muun pelaajan kanssa lukemalla +4. Johansson pelasi myös World U-17 Hockey Challengessa vuonna 2013. Yhteensä hän on pelannut yhdeksän nuorten ja 42 poikien maaottelua.
Ruotsin A-maajoukkueessa Johansson on pelannut 15 ottelua tehopistein 1+3=4. Hän teki A-maajoukkudebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Johansson sai ottelussa yhden kahden minuutin jäähyn estämisestä ja hänelle merkittiin teholukema –1. Ensimmäisen A-maajoukkuemaalinsa Johansson teki Channel One Cupissa 18. joulukuuta 2016 Moskovan VTB-jääpalatsissa Tšekkiä vastaan.
Pelityyli
Johanssonin entisen seuran Sportin silloisen urheilutoimenjohtaja Markus Jämsän mukaan hän on hyvin luisteleva, jämäkkä peruspuolustaja, jolla löytyy myös potentiaalia tuloksen tekoon.
Koge-Donbo
Koge-Donbo* (, ennen, oik. Kokoro Koharuno , s. 27. helmikuuta 1976 ) on japanilainen mangaka. Hän on tullut tunnetuksi muun muassa shōnen-sarjallaan Pita-Ten.
Kvalsund
Kvalsund eli Valasnuora (, kveeniksi Valasnuoran komuuni, ) oli vuoteen 2020 saakka toiminut kunta ja satama Norjan Finnmarkin läänin luoteisosassa. Kvalsundissa sijaitsee Hammerfestiin vievä silta (Kvalsundbron), joka ylittää Kvalsundin salmen. Tammikuussa 2013 tehdyn väestönlaskennan mukaan Kvalsundun kunnassa oli 1 036 asukasta.
Kvalsundin kunta rajautui pohjoisessa Jäämereen, koillisessa Moseijaan, idässä ja etelässä Porsankiin, lounaassa Alattioon sekä luoteessa Kvaløyan ja Seilandin saarilla Hammerfestiin. Seilandin saarella Kvalsundin kunta rajautui lounaassa myös Alattion kuntaan. Seilandin saarella sijaitsee Seilandin kansallispuisto.
Buzz! Musiikkivisa
'''Buzz! Musiikkivisa' on Relentless Softwaren kehittämä ja Sony Computer Entertainmentin lokakuussa 2005 julkaisema ensimmäinen Buzz!''-tietokilpailupelisarjan osa. Peli sisältää yli 1 000 musiikkileikettä ja yli 5 000 musiikkiaiheista kysymystä. Moninpelissä on valittavana pitkä, keskipitkä ja lyhyt peli sekä musiikkivalikoima, joka määrittelee minkä ajanjakson musiikista esitetään kysymykset.
Ennen pelin aloittamista valitaan pelihahmo 16 eri hahmosta, jolle pelaaja valitsee mieleisimmän puvun. Pelaajan on myös valittava oma hälytysääni (ääninä muun muassa orava, kissa, sireeni) ja kirjoitettava nimensä.
Aiheesta muualla
Buzz!
Yanar Dağ
Yanar Dağ on jatkuvasti palava vuori Azerbaidžanissa. Palaminen johtuu maakaasusta. Toisin kuin mutatulivuoret, Yanar Dağin liekit palavat melko tasaisesti, koska kaasu poistuu tasaisesti pinnan alta. Yanar Dağin erottaa mutatulivuorista myös se, että sen sisuksista ei purkaudu mutaa tai muita aineita.
Yanar Dağ sijaitsee Absheronin niemimaalla Kaspianmeren rannalla lähellä pääkaupunki Bakua. On esitetty, että Yanar Dağin löysi sattumalta lammaspaimen 1950-luvulla. pienoiskuva|Yanar Dağ
Anodisointi
thumb|IPod mini -soittimen pinta on anodisoitu. Anodisointi eli eloksointi (vanha termi alumiinin anodisoinnista puhuttaessa) on metallien pintakäsittely, joka lisää metallien luontaista korroosionkestävyyttä ja kestoikää. Anodisointi muodostaa sähkövirran avulla suojaavan oksidipinnoitteen metallin pinnalle. Anodisoitu pinta on kova ja kulutusta kestävä. Anodisointi parantaa myös kappaleen ulkonäköä ja anodisoitu pinta on helppo pitää puhtaana. Anodisoinnilla voidaan estää alumiinin korroosio esimerkiksi merivedelle alttiissa osissa. Kappale upotetaan anodisointiliuokseen ja sähkövirran avulla sen pinnalle kasvatetaan suojaava oksidikerros. Pinta voidaan samalla värjätä lisäämällä oksidikerrokseen erilaisia väriaineita.
Historia
Anodisointia käytettiin ensimmäistä kertaa teollisessa mittakaavassa vuonna 1923. Tällä menetelmällä suojattiin vesilentokoneiden duralumiinirakenteita korroosiolta. Anodisoinnissa aluksi käytettyä kromihappo-emäs prosessia sanottiin Bengough-Stuart prosessiksi. Prosessista kehitettiin pian uusia versioita, joista ensimmäisen rikkihappoanodisointiprosessin patentoivat Gower ja O’Brien vuonna 1927. Rikkihaposta tuli tämän jälkeen nopeasti yleisimmin käytetty elektrolyytti anodisointiprosesseissa.
Yanar Dağ
Yleisyys
Maailmassa on vain kourallinen palavia vuoria ja suurin osa niistä sijaitsee Azerbaidžanissa pääkaupunki Bakun lähettyvillä. Yanar Dağin tuli ei ole sammunut ikinä. Liekit ovat peräisin hiekkakivimuodostelmissa olevista aukoista ja voivat nousta jopa 10 metrin korkeuteen. Yanar Dağin lisäksi Azerbaidžanissa sijaitsee toinen kuuluisa palava vuori Atəşgah, joka sijaitsee noin 30 kilometrin päässä Bakusta. Kuten Yanar Dağin liekit, myös Atəşgahin liekit ovat peräisin maakaasusta. Mutta toisin kuin Yanar Dağissa, Atəşgahissa luonnollinen maakaasun virtaus on jo lakannut, joten kaasua pumpataan alueelle keinotekoisesti turisteja varten.
Anodisointi
Historia
Vuonna 1923 Japanissa patentoitiin ensimmäinen oksaalihappoanodisointiprosessi, jota käytettiin myöhemmin laajalti Saksassa erityisesti rakennusteollisuudessa rakennusten julkisivuissa. Anodisoidun alumiinin ekstruusio oli suosittu arkkitehtuurinen materiaali 1960- ja 1970-luvuilla. Nykyisin materiaali on korvattu edullisemmilla muovi- ja jauhepinnoitteilla. Fosforihappoprosessit ovat tuorein isompi edistysaskel anodisoinnissa. Fosforihappoprosessia käytetään lähinnä kun esikäsitellään pintoja liimoja ja muita sidosaineita varten sekä orgaanisia maaleja käytettäessä. Anodisointiprosesseista kehitetään edelleen useita patentoituja ja kasvavassa määrin monimutkaisia variaatioita teollisuudessa. Koska prosesseja on jo monia ja ne ovat monimutkaisia, luokitellaan pinnoitteet nykyisin armeija- ja teollisuusstandardien mukaan usein pinnoitteen ominaisuuksien mukaan sen sijaan, että pinnoitteet luokiteltaisiin valmistuksessa käytettyjen kemiallisten prosessien mukaan.
Käyttökohteet ja pinnan ominaisuudet
Pääasiassa anodisointia käytetään suojaamaan metallipintoja korroosiolta oksidikerroksen avulla. Se mahdollistaa metallin värjäämisen, parantaa voiteluaineiden tai liima- ja sidosaineiden pysymistä metallin pinnalla. Anodisoitu pinta kestää myös kulutusta paremmin kuin anodisoimaton. Alumiinin oksidikerroksen paksuus vaihtelee 0,5 ja 150 μm välillä. Korroosiosuojana käytetään yleensä 5–25 μm paksuista oksidikerrosta. Koristetarkoituksiin käytetyt kerrokset voivat olla jopa 500 μm paksuja. Anodisoinnissa muodostunut oksidikerros on huokoinen, joten tasaisen suojakerroksen saamiseksi pitää oksidikerros tiivistää ennen loppukäyttöä.
Yanar Dağ
Yleisyys
Liekit ovat palaneet Yanar Dağin alueella kautta aikojen ja niistä ovat raportoineet monet historioitsijat ja tutkimusmatkailijat kuten Marco Polo. Alexandre Dumas kuvailee nähneensä vastaavanlaisia liekkejä Yanar Dağin lähelle rakennetussa zarathurstralaisessa tulitemppelissä.
Anodisointi
Käyttökohteet ja pinnan ominaisuudet
Vaikka anodisointi tuottaa tasaisen ja yhtenäisen pinnoitteen, voivat mikroskooppiset halkeamat johtaa korroosioon. Pinnoite liukenee myös helposti hyvin emäksisissä tai happamissa olosuhteissa. Pinnoitteen korroosionkeston parantamiseksi oksidikerrokseen voidaan lisätä kemiallisesti inerttejä lisäaineita ja mikrohalkeamien määrää voidaan vähentää tasoitustekniikoiden avulla. Esimerkiksi rikkianodisoidut pinnat tiivistetään yleensä joko hydrotermisellä sinetöinnillä tai saostamalla huokosten ja halkeamien vähentämiseksi. Saostamalla tiivistetty pinnoite on kemiallisesti stabiilimpi mutta pinnoitteeseen voi jäädä kanavia, joita pitkin ioninvaihtoa voi tapahtua aiheuttaen korroosiota. On kehitetty myös tekniikoita, joiden avulla amorfinen oksidipinnoite voidaan osittain muuttaa kestävämmäksi kiteiseksi yhdisteeksi.
Anodisointia käytetään alumiinisten lentokoneosien, rakennusmateriaalien sekä käyttöesineiden pinnoittamiseksi. Anodisoitua alumiinia on esimerkiksi älypuhelimien, työkalujen, taskulamppujen, keittiötarvikkeiden, kameroiden, urheiluvälineiden, ikkunan karmien sekä monien muiden tuotteiden pinnoitteissa antamassa korroosionkestävyyttä ja mahdollistamaan helpon värjättävyyden. Vaikka anodisoitu pinta ei kestä kulutusta loputtomiin helpottavat syvät huokoset voiteluaineiden pysymistä kulutuspinnalla paremmin kuin sileämmät pinnoitteet.
Anodisointia käytetään myös elektroniikkakomponenttien kuten kondensaattorien, transistorien hilaeristeiden ja metallointien välieristeen valmistamiseen sovelluksissa, joissa anodisoitavat alustat ovat suuria, kalvojen kasvatukseen käytettävät lämpötilat eivät saa kohota esim. yli 100 °C ja/tai tarvitaan laiteinvestoinneiltaan halpaa mutta luotettavaa eristysmenetelmää.
Anodisoidun pinnoitteen lämmönjohtokyky ja lineaarinen lämpölaajeneminen ovat huomattavasti pienempiä kuin alumiinilla. Tämän takia pinnoite halkeilee, kun pinnoitettu esine lämpenee yli 80 °C lämpötilaan. Pinnoite murtuu ja halkeilee mutta ei kuoriudu. Alumiinioksidin sulamispiste on 2 050 °C, mikä on huomattavasti korkeampi kuin alumiinin 658 °C. Alumiinioksidin heikko lämmönjohtokyky vaikeuttaa esimerkiksi alumiinin hitsattavuutta.
Perusperiaate
Alumiini reagoi itsestään ilman hapen kanssa ja muodostaa ohuen ja tiiviin alumiinioksidikerroksen, joka suojelee alumiinimetallia enemmältä hapettumiselta. Tämän alumiinioksidikerroksen paksuus on muutamia nanometrejä ja toimii suojana normaaleissa olosuhteissa, pH:n ollessa välillä 4–9. Tämä pinnoite ei kuitenkaan suojaa suoloja (esim. NaCl) vastaan, joten sen käyttö esimerkiksi meri-ilmastossa ei ole suotavaa. Ennen kaikkea tämä ohut oksidipinnoite ei suojaa kulumista vastaan.
Alumiinin luonnollista oksidipintaa voidaan vahvistaa sähkövirran avulla hapettamalla enemmän alumiinimetallia oksidiksi. Alumiinikappale upotetaan happamaan elektrolyyttiliuokseen ja liuoksen läpi johdetaan sähkövirtaa, jolloin elektrolyytissä oleva vesi hajoaa vedyksi ja hapeksi. Syntynyt happi reagoi puolestaan alumiinimetallin kanssa ja muodostaa alumiinioksidia. Syntynyt pinta on huokoinen, joten loppukäyttöä varten pinnan huokoset tulee sulkea tiiviin pinnan saamiseksi.
Esikäsittely
Ennen anodisointia alumiinipinta tulee puhdistaa ensin liasta ja rasvasta sekä peitata alumiinin luontaisen oksidikerroksen poistamiseksi. Peittaus tapahtuu yleensä huuhtelemalla pinta emäksisellä liuoksella ja sen jälkeen happoliuoksella. Tarkat prosessiolosuhteet riippuvat alumiiniseoksen koostumuksesta ja halutusta pinnoitteesta.
Anodisointi
Pinnan puhdistuksen jälkeen on itse anodisoinnin vuoro. Anodisointi on elektrolyysiprosessi, jossa oksoniumionit hajoavat katodilla vedyksi ja vedeksi (1).
(1)
Anodilla metallinen alumiini hapettuu (2) alumiini(III)-ioneiksi ja siitä edelleen veden kanssa alumiini(III)oksidiksi (3). Elektrolyyttinä toimiva happo ei itse osallistu reaktioon, vaan ainoastaan parantaa liuoksen sähkönjohtokykyä.
(2)
(3)
Näin ollen kokonaisreaktioksi tulee
(4)
Anodisointiprosessi käyttää yleensä tasavirtaa joko rikkihappo- tai oksaalihappoelektrolyytissä. Anodisointia voidaan kuitenkin tehdä myös vaihtovirralla tai pulssivirralla.
Tasavirta-anodisoinnissa alumiinikappale toimii anodina ja vastaelektrodina toimii joko alumiini- tai lyijyelektrodi. Jännite on yleensä 15 ja 21 voltin välillä ja virta 30–300 A/m^2. Muuttujat kuten alumiiniseos, elektrolyytti, lämpötila, jännite, virran suuruus ja tyyppi kaikki vaikuttavat syntyvän pinnan ominaisuuksiin. Nyrkkisääntönä laimeat ja kylmät elektrolyyttiliuokset suurilla jännitteillä ja virroilla tuottavat kovia ja paksuja pintoja.
Värjäys ja huokosten sulkeminen
Tavallisten anodisointiprosessien yhteydessä kappaleet voidaan värjätä useilla eri väreillä. Väriaineiden on mahdollista kulkea kappaleen pinnalle anodisoinnissa muodostuviin huokoisiin rakenteisiin. Värjäysliuoksessa on mukana orgaaninen tai epäorgaaninen väriaine. Värjäytyminen tapahtuu nanometriluokan huokosten pinnalla adsorptiomekanismilla, jossa väriaineet kiinnittyvät anodisen pinnan vapaisiin paikkoihin.
Värjäys voidaan saada aikaiseksi myös puhtaasti sähkökemiallisin keinoin. Kappaleen väri seuraa suoraan valituista metallisista väriaineista, kuten tinasta ja tarkkaan kontrolloiduista olosuhteista. Näitä ovat metallin seostuselementit, elektrolyytti sekä käytetty lämpötila ja virrantiheys. Väriaineiden pysyvyyttä lisätään pinnan sulkemismekanismeilla.
Usein käyttökohteen niin vaatiessa, anodisoinnissa metallin pinnalle syntyvät huokoset pyritään sulkemaan. Tämä parantaa edelleen kappaleen korroosionkestävyyttä vähentämällä korroosion aiheuttajien kulkeutumisväyliä. Sulkeminen ehkäisee myös väriaineen desorptiota, eli kiinnittymiselle käänteistä prosessia.
Huokoisen rakenteen sulkemiseen on erityyppisiä tapoja. Yleisesti käytetään kuumatekniikkaa, jossa käsiteltävää alumiinikappaletta pidetään pitkään ionipuhdistetussa kiehuvassa vedessä huokosten sulkemiseksi. Tätä matalammissa lämpötiloissa huokoset suljetaan tiivisteaineen avulla ionipuhdistetussa vesiliuoksessa.
Yleisesti kromaattipohjaiset prosessit johtavat hyvään korroosionkestävyyteen, mutta kromaattiyhdisteet voivat olla myrkyllisiä. Nikkelisuolat ja fluoridit soveltuvat myös sulkemisprosesseihin, mutta ovat niin ikään haitallisia ja hankalia jatkokäsitellä. Sulkeminen voidaan suorittaa esimerkiksi nikkeliasetaatilla, natriumdikromaatilla tai natriumsilikaatilla.
Sekä kuumalla vedellä että nikkeliasetaatilla huokoset saadaan sulkeutumaan melko hyvin, mutta menetelmät heikentävät myös hieman kappaleen hankauskestävyyttä. Kappaleen huokoisen pinnan alumiinioksidi muuttuu prosesseissa osittain pehmeämmäksi böhmiitiksi. Tätä kuvaa yli 80 celsiusasteen hydrotermisessä prosessissa reaktio
Böhmiitin vaatima tilavuuden kasvu sulkee huokoset hyvin. Nikkeliasetaatilla on vettäkin parempi kyky huokosten sulkemiseen ja sitä voidaan käyttää matalammissa lämpötiloissa. Huokosissa tapahtuu sekasaostumisreaktio
jossa muodostuu nikkelihydroksidia. Tällä on böhmiitin kanssa yhteisvaikutuksellinen kyky parantaa korroosionkestävyyttä.
Natriumdikromaattia käytettäessä muodostuvat yhdisteet eivät täysin onnistu sulkemaan huokosia. Korroosionkeston arvellaan parantuvan muista primäärisistä syistä, esimerkiksi huokosissa esiintyvien kromaattien spontaanista kyvystä korjata pienvaurioita. Natriumsilikaatti muodostaa sulkemisprosessissa kovaa alumiinisilikaattia, jonka myötä hankauskestävyys säilyy hyvänä.
Ohuiden kalvojen anodisointi
Ohuita alle parin mikrometrin kalvoja voidaan anodisoida ja aikaansaada jopa muutaman nanometrin paksuisia kalvoja. Yleensä tämä vaatii edeltäviä kokeita sopivimman elektrolyytin, lämpötilan ja kasvatusolosuhteiden löytämiseksi ja joskus jopa anodisointilaitteen rakentamisen erityisesti tapauksissa, joissa anodioitava kalvo ei peitä koko kappaletta ja muutkin kappaleen osat voivat anodioitua ja sitä ei mahdollisesti haluta.
Titaani
thumb|Titaanin anodisoinnilla saavutettava väriskaala.|320x320pxTitaanin pintaan voidaan anodisoida ohut, yleensä 0–200 nanometrin paksuinen, läpinäkyvä ja tiivis oksidikerros. Vaikka oksidikerros on itsessään läpinäkyvä, anodisoidut titaanipinnat voivat muodostaa useita eri värejä valon interferenssin ansiosta. Titaanin anodisointia voidaan käyttää pinnan värjäykseen, korroosiolta suojautumiseen tai kitkan pienentämiseen.
Magnesium
Magnesiumseoksia voidaan anodisoida samaan tapaan kuin alumiiniseoksia. Anodisoitua huokoista magnesiumpintaa voidaan käyttää pohjana maalipinnalle, tai mikäli huokoset suljetaan öljyllä tai vahalla, tarjoaa anodisointi kohtalaisen suojan korroosiota vastaan.
Niobium
Niobiumia voidaan anodisoida samaan tapaan kuin titaania ja myös se muodostaa interferenssin ansiosta värikkäitä suojapintoja. Käyttökohteita ovat mm. lääketieteelliset implantit, korut ja kolikot.
Tantaali
Tantaalia voidaan anodisoida samaan tapaan kuin titaania. Tantaalia ja sen oksidia käytetään tantaalikondensaattoreissa, sillä hyvin ohut oksidikerros mahdollistaa erittäin suuren kapasitanssin kondensaattorin tilavuuteen suhteutettuna.
Puolijohteet
Seuraavia puolijohteita voidaan myös anodisoida: pii (Si), germanium (Ge), SiGe seokset, piikarbidi (SiC), GaP, InP, GaAs, GaN, CdS, CdSe, ZnTe ja CdZnTe. , Lopputuloksena syntyvillä huokoisilla materiaaleilla on käyttökohteita mm. akkuteollisuudessa, aurinkokennoissa, optiikassa, antureissa, ja mikromekaanisissa rakenteissa.
Ympäristövaikutukset ja turvallisuus
Varsinaisen anodisointiprosessin eräs vahvuus on sen ympäristöystävällisyys ja turvallisuus. Prosessissa käytettäviä vesipohjaisia kemiallisia aineita on helppo käsitellä, eivätkä ne vapauta haitallisia sivutuotteita. Muodostuvia nestemäisiä sivutuotteita voidaan kierrättää anodisointiprosessissa. Kiinteät sivutuotteet voidaan eristää ja jatkokäyttää erilaisissa teollisuuden valmistusprosesseissa.
Lehdon hallitus
Lehdon hallitus oli Suomen tasavallan 48. hallitus ja oli virkamieshallitus. Hallitus toimi 18. joulukuuta 1963 – 12. syyskuuta 1964 eli 270 hallituspäivää. Se oli Suomen pitkäikäisin virkamieshallitus.
Edellinen pääministeri Ahti Karjalainen esitti eronpyyntönsä joulukuussa 1963 sen jälkeen, kun muut porvaripuolueet olivat asettuneet hallituksessa vastustamaan Maalaisliiton suunnitelmia valtion talouden tasapainottamiseksi ja kokoomuslainen valtiovarainministeri Osmo P. Karttunen oli jättänyt paikkansa. Presidentti Urho Kekkonen ei antanut uuden hallituksen kokoamista kenenkään poliitikon tehtäväksi, vaan nimitti hallituksen muodostajaksi kauppa- ja teollisuusministeriön kansliapäällikön Reino Lehdon. Uuden hallituksen ministereistä ulkoministeri Jaakko Hallama ja puolustusministeri, kenraali Kaarlo Leinonen olivat presidentin nimeämiä. Lehdon ohella hallitukseen tuli kolme muuta kansliapäällikköä: Aarne Nuorvala valtioneuvoston kansliasta, Arno Hannus sisäministeriöstä ja Olavi Merimaa oikeusministeriöstä. Aikaisempaa hallituskokemusta oli Lehdon hallituksen ministereistä vain opetusministeri Reino Oittisella (samassa tehtävässä von Fieandtin hallituksessa) ja kauppa- ja teollisuusministeri Olavi J. Mattilalla (ulkomaankauppaministerinä Karjalaisen hallituksessa sen loppuaikoina). Kouluhallituksen pääjohtajana toiminut Oittinen oli puoluekannaltaan sosialidemokraatti, mutta hänen mukaantuloaan pidettiin tärkeänä, koska hän oli vireillä olleen peruskoulu-uudistuksen keskeisiä arkkitehteja.
Lehdon hallituksen valtiovarainministerin Esko Rekolan mukaan kyseessä oli Suomen historian kenties puhtain virkamieshallitus, koska aiemmissa von Fieandtin ja Kuuskosken hallituksissa samoin kuin myöhemmissä Auran ensimmäisessä ja toisessa sekä Liinamaan hallituksessa oli niiden luonteesta huolimatta keskustalaista ja sosialidemokraattista väriä. Kari Suomalainen sitä vastoin piirsi Lehdon hallituksen Maalaisliiton sätkynukeksi.
Lehto arveli pääministerin virkaan astuessaan, että hänen hallituksensa kestää korkeintaan sata päivää, mutta kun ”ovelle koputtajia ei ilmaantunut” sadan päivän kohdalla, hallitus jatkoi pidempään.
Martti Haavio
Martti Henrikki Haavio (kirjailijanimi P. Mustapää; 22. tammikuuta 1899 Temmes – 4. helmikuuta 1973 Helsinki) oli suomalainen kansanrunouden ja mytologian tutkija, runoilija ja akateemikko. Runonsa hän julkaisi nimellä P. Mustapää, jonka hän keksi Tallinnan vanhankaupungin Mustapäiden talon nimen perusteella.
Eric Hill
Eric Gordon Hill (7. syyskuuta 1927 Holloway, Lontoo, Englanti – 6. kesäkuuta 2014 Kalifornia, Yhdysvallat) oli englantilainen lastenkirjailija ja kuvittaja. Hänet tunnetaan parhaiten Puppe-koiran luojana.
Martti Haavio
Haavio kuului uransa alkuvaiheessa Tulenkantajat-ryhmään. Suojeluskuntaan Haavio liittyi sisällissodan aikana. Hän toimi aktiivisesti myös Akateemisessa Karjala-Seurassa, josta hän kuitenkin erosi vuonna 1932 yhdessä monien muiden poliittiseen keskustaan suuntautuneiden jäsenten kanssa, kun AKS:n enemmistö ei suostunut tuomitsemaan Mäntsälän kapinaa. Puoluekannaltaan Haavio oli maalaisliittolainen. Myöhemmin Haavio toimi kansanrunoudentutkimuksen professorina Helsingin yliopistossa.
Haavion ensimmäinen vaimo (vuodesta 1929), kansanrunoudentutkimuksen dosentti Elsa Enäjärvi kuoli syöpään 1951. Runoilija Aale Tynnin kanssa Haavio avioitui 1960. Haavioiden tytär Elina Haavio-Mannila on sosiologian täysinpalvellut professori. Toinen tytär Katarina Eskola on kulttuurintutkija. Martti Haavion veli oli pappi ja runoilija Jaakko Haavio.
Martti Haavio vietti osan lapsuudestaan Nokian Tottijärvellä, jossa järjestetään nykyään vuosittain P. Mustapää -päiviä. Tapahtumassa myönnetään myös P. Mustapää -palkinto ansioituneelle runoilijalle hänen elämäntyöstään.
Haavio on haudattu Hietaniemen hautausmaalle.
Kansanrunoudesta modernismiin
Haavio teki yliopistouransa kansanrunouden tutkijana ja teki useita runonkeruumatkoja tieteenalan tradition mukaan. Runoilijana hän oli 1920-luvulla lähellä Tulenkantajat-ryhmää, muttei innostunut ryhmän eksotiikan ja koneromantiikan ihailusta, vaan korosti suomalaista perinnetietoisuutta. Toisen maailmansodan ja sen aiheuttaman aatteellisen hämmennyksen jälkeen Haavio korosti runoudessaan vastapareja luonto–ihminen, pysyvä–katoava, ajattomuus–sodan hävitys. Sodanjälkeisessä tuotannossaan hän toimi siltana perinteisen ja modernin lyriikan välillä ja uudisti merkittävällä tavalla runouden rytmiikkaa.
Ennakkojäsentäjä
Ennakkojäsentäjä tai ennakkojäsennin on aihepiirin esitys, jonka tarkoituksena on tutustuttaa oppijaa siihen esimerkiksi ennen luentoa tai johdatuksena oppimistehtävään. Ennakkojäsentäjät ovat pedagogisia välineitä, eräänlaisia välittäjiä ennestään tunnetun ja uuden aineksen välillä. Ennakkojäsentäjä voi olla lyhyt teksti, tekstin rakennejäsennys eli dispositio, kuva tai kaavio. Tarvittavaa esiymmärrystä luodaan siis suullisesti, kirjallisesti tai graafisin keinoin. Ennakkojäsentäjän idean ja käyttötavan esitti David Ausubel vuonna 1960. thumb|250px|Miellekartat ovat laajalti käytettyjä ennakkojäsentäjiä.
Ennakkojäsentäjä harjoittelussa
Toimintaa harjoiteltaessa ennakkojäsentäjiä voidaan käyttää tarvittavan tiedon jäsentämiseen ennen harjoittelutilannetta. Ennakkojäsentäjät antavat kuvan toiminnasta etukäteen ja parantavat harjoittelun aikana tapahtuvaa oppimista sekä pidentävät sen vaikutusta.
Ronald Knox
Ronald Arbuthnott Knox (17. tammikuuta 1888 – 24. elokuuta 1957) oli brittiläinen pappi ja kirjailija. Knox vihittiin anglikaaninen kirkon papiksi 1912, mutta hän kääntyi katoliseen uskoon vuonna 1917. Useimmat Knoxin kirjoista käsittelivät uskontoa, mutta hän kirjoitti myös salapoliisikertomuksia.
16. tammikuuta 1926 Knox sai aikaan paniikkia Britanniassa keskeyttämällä kirjallisuusohjelmansa kuvitteellisella tiedotuksella Lontoossa käynnissä olevista mellakoista, jonka monet kuulijat uskoivat todelliseksi.
Kastelli-talot
Kastelli-talot Oy eli Kastelli on suomalainen pientalovalmistaja, joka suunnittelee, valmistaa ja toteuttaa talopaketteja, muuttovalmiita omakotitaloja sekä huviloita. Kastelli on pientalorakentamisen markkinajohtaja Suomessa. Kaikkiaan Kastelli-pientaloja on rakennettu yli 30 000. Kastellin lisäksi Kastelli Groupin muodostavat muuttovalmiisiin hirsitaloihin ja -huviloihin keskittyvä Hirsi-Kastelli sekä asunto-osakeyhtiömuotoiseen aluerakentamiseen erikoistunut Easyin.
Kastelli Group on osa suomalaista Harjavalta-konsernia. Harjavalta Oy on vuonna 1920 perustettu suomalainen perheyritys, joka on johtava rakennusalan konserni ja työllistäjä Suomessa. Harjavalta-konsernin palveluksessa työskentelee noin 1100 henkilöä ja verkostoineen se työllistää noin 2000 henkilöä.
Konserniin kuuluvat Kastelli Group Oy:n lisäksi kodin kiintokalusteita ja keittiöratkaisuja valmistava Puustelli Group Oy sekä asunto-, palvelu- ja toimitilarakentamiseen ja kiinteistökehitykseen erikoistunut Lapti Group Oy. Harjavalta Oy on myös vaativaan infrarakentamiseen keskittyvän Kreate Group Oyj:n suurin omistaja.
Konsernin liikevaihto vuonna 2021 oli noin 564 miljoonaa euroa.
Historia
Kastelli-talot Oy:n juuret ovat vuonna 1920 perustetussa Harjavalta Osakeyhtiössä.
Puusepänteollisuutta edustava Harjavalta Oy on suomalainen puuinnovaattori ja perheyritys, jolla on pitkä historia. Erityisesti Puustelli-keittiökalusteistaan tunnettu yritys on tehnyt historiansa kuluessa mm. metallituotteita ja kankaita sekä erilaista alihankintatoimintaa.
1970-luvun lopussa aloitettiin Puustelli-kalusteiden kokoonpano Harjavallassa ja alihankintatuotanto Harjavallan lähiympäristössä. Liiketoimintaan kuului myös ovien ja ikkunoiden valmistus. 1980-luvulle tultaessa Harjavallassa aloitettiin kehittämään täydellistä palvelupakettia ja keittiötoimitusprosessia sekä sen mukaista osatoimittajaverkostoa. Vuonna 1983 Puustelli nousi Suomen suosituimmaksi keittiömerkiksi, yrityksen historiikin mukaan uudenlaisella sisustusideologialla, hyvällä palvelulla ja kestävillä ratkaisuillaan.
Vuonna 1989 tuotevalikoimaa laajennettiin entisestään. Harjavalta Oy lähti kehittämään ideaa rakentajalähtöisestä talotoimituksesta ja uusi yritys Kastelli-talot Oy perustettiin.
Uuden talotoimittajan perusta haluttiin Kastellin mukaan valaa luottamukselle ja rakentajien kuuntelemisen pohjalle. Yrityksen nimeksi valikoitui Kastelli, joka tarkoittaa linnoitusta tai linnaketta, kuvaten jykevää ja vakaata turvapaikkaa asukkailleen. Tästä alkoi Kastelli-talot Oy:n matka Suomen ostetuimmaksi talomerkiksi.
Kastellin johtoon valittiin kaupan alan ammattilainen Antti Pohjola, jonka tehtävänä oli luoda yritykseen luottamusta rakentava palvelukulttuuri. Kastellin mukaan pääkonttori päätettiin sijoittaa Ouluun, koska kaupungissa tuntui olevan hyvin saatavilla uuden yrityksen tarvitsemaa innovatiivista ja osaavaa työvoimaa.
Kastellin oma talotekniikkaosasto, Kastelli Talotekniikka, syntyi vuonna 2019, kun Kastelli osti talotekniikan suunnittelu- ja urakointiyritys Laptiteciltä sen LVI-liiketoiminnan ja Kastellin pientaloihin liittyvän sähköasennuksen.
Nykyään Kastelli on 15 prosentin markkinaosuudellaan pientalomarkkinoiden myydyin ja myös markkinoiden tunnetuin talomerkki yksityishenkilörakennuttajien keskuudessa.
Kastelli
Kastelli suunnittelee ja valmistaa talopaketteja ja täyslämpimiä vapaa-ajan asuntoja sekä lisärakennuksia, kuten autotalleja ja -katoksia, asiakkaan haluamaan vaiheeseen rakennettuna. Puurunkoisiin taloihin voi valita puuverhoilun, rapatun kivipinnan tai niiden yhdistelmän.
Rakennustutkimus RTS Oy:n toteuttamien omakotitalorakentajatutkimusten mukaan Kastelli on ollut Suomen ostetuin talopakettimerkki yhtäjaksoisesti vuodesta 1994 lähtien. Tutkimuskaudella 2021–2022 Kastelli-talot oli Suomen johtava pientalomerkki sekä yksityishenkilörakennuttajien mielikuvatunnettuudessa että markkinaosuudessa kappale- ja euromäärässä mitattuna.
Kastelli tarjoaa Suomen markkinoiden laajimman talomalliston, joka käsittää 16 erilaista tyylimallistoa ja yli 130 muokattavaa talomallia. Rakennustutkimus RTS Oy:n omakotirakentajatutkimuksen mukaan vuosina 2021–2022 Suomen myydyimmät yksityisrakennuttajien talomallit olivat Kastellin City ja Kastellin Verso.
Kastellin talotoimituksen voi valita omatoimirakentajan talopakettina, sisustusvalmiina toimituslaajuutena, jossa asiakas viimeistelee sisätilat itse, tai muuttovalmiina avaimet käteen -toimituksena.
Organisaationsa myötä Kastelli tarjoaa myös talotekniikan ratkaisut oman verkostonsa suunnittelemana ja toteuttamana muuttovalmis- ja sisustusvalmis-talotoimituksiin.
Kastelli on kehittänyt valmistaloihinsa muovittoman Kastelli GreenTM -puukuiturakenteen, jonka saa kaikkiin yrityksen talomalleihin. Puu ja puusta tehdyt rakenteet ovat hengittäviä eli hygroskooppisia: ne vaimentavat sisäilman suhteellisen kosteuden huipun heilahteluja luonnollisen kosteuspuskuroinnin avulla. Tämä vaikuttaa koettuun sisäilman laatuun ja lämpömukavuuteen suotuisasti.
Kastellilla on 35 toimipistettä eri puolilla Suomea. Yrityksen liikevaihto vuonna 2021 oli 119,9 miljoonaan euroa.
Hirsi-Kastelli on Kastellin toukokuussa 2020 lanseeraama uusi liiketoiminta-alue, joka keskittyy moderniin kaupunkimaiseen hirsirakentamiseen ja muuttovalmiisiin hirsitaloihin. Hirsi-Kastellin talot rakentaa ja toteuttaa Kastelli.
Hirsi-Kastellin valmistalot rakennetaan kotimaisesta painumattomasta lamellihirrestä. Painumaton hirsirakenne mahdollistaa energiatehokkaan rakentamisen ja hirren monipuolisen yhdistelyn muihin rakennusmateriaaleihin.
Kaupunkirakentamisen tonttivaatimukset ja kuntien kaava-alueiden erityispiirteet on huomioitu mm. talomallien pohjaratkaisuissa, kattovaihtoehdoissa sekä nollanurkka- eli tasanurkkaratkaisussa. Tasanurkalla toteutetuissa hirsitaloissa ei ole näkyviä pitkiä nurkkia ja hirret kulkevat samassa tasossa kaikilla seinillä, minkä vuoksi nurkkamalli soveltuu mm. kaupunkien kaava-alueille.
Asuntomessuilla Hirsi-Kastelli debytoi Naantalissa kesällä 2022.
Easyin
Easyin on Kastellin vuonna 2015 lanseeraama asumisen konsepti. Easyin suunnittelee ja toteuttaa täysin valmiita, asunto-osakeyhtiömuotoisia pientaloasuntoja kaupunkialueille ja taajamiin hyvien kulkuyhteyksien ja kattavien palveluiden äärelle. Ensimmäiset 58 Easyin-asuntoa rakennettiin Vantaan Vaaralaan ja Ilolaan. Kastelli hyödyntää Easyin -asuntojen rakentamisessa konserninsa projektiosaamista.
Easyin-pientalot rakentaa ja toteuttaa Kastelli.
Tunnustuksia
Vuoden 2021 Lohjan asuntomessuilla Kastellin Veistos-kodilla oli mittausten mukaan messualueen pienin rakennuksen hiilijalanjäljen vertailuluku, 11 kg CO2e/m2/a[30]. Käytössä oli ensimmäistä kertaa ympäristöministeriön päivitetty rakennuksen vähähiilisyyden arviointimenetelmä.
Lohjan Asuntomessujen helppohoitoisin pientalo: PuhtausKOTI-lehti valitsi Lohjan Asuntomessujen hoidettavuudeltaan parhaaksi messutaloksi Kastellin Plazian.
Kastelli-talot Oy:n toiminta on sertifioitu ISO 9001 -laatustandardien ja ISO 14001 -ympäristöstandardien mukaisesti.
Kastelli on Pientaloteollisuus PTT ry:n jäsen, Luotettava Kumppani ja Suomen Vahvimmat -sertifioitu yritys. Suomen Vahvimmat -sertifikaatti myönnetään yritykselle, jonka luottoluokitus kuuluu kahteen korkeimpaan luokkaan.
Kanae Yamabe
Kanae Yamabe (s. 22. syyskuuta 1990 Sapporo, Hokkaido, Japani) on japanilainen judoka.
Hänen saavutuksiinsa kuuluu naisten yli 78 kilogramman sarjan pronssimitali kesäolympialaisista 2016 sekä naisten yli 78 kilogramman sarjan pronssimitali judon maailmanmestaruuskilpailuista 2015.
Dynamo
thumb|Perinteinen polkupyörissä käytetty dynamo Dynamo on sähkögeneraattori, joka muuttaa mekaanisen pyöritysenergian sähköksi. Sähkötekniikan historiassa dynamoilla on tarkoitettu tasavirtaa tuottavia generaattoreita, kuten Grammen konetta tai magneettoa. Suomen kielessä on yleiseksi käytöksi tullut kutsua polkupyörän ajovalojen sähkön tuottamiseen käytettyjä generaattoreita dynamoiksi.
Polkupyörässä ajovalon sähköä tuottava dynamo toimii useimmin vaihtovirtageneraattorin periaatteella. Dynamon sisällä on kestomagneetti, joka pyörii käämin sisällä tuottaen sähköä sähkömagnetismin periaatteiden mukaan.
Dynamon periaatteen esitteli Michael Faraday. Perinteisen mallinen dynamo pyörii kumirengasta vasten olevan rullan avulla. Tämä rakenne on kuitenkin alttiina kuralle ja jäälle, jotka saattavat renkaaseen ja rullaan kerääntyessään estää dynamon pyörimisen. Nykyaikaisissa polkupyörissä käytetään varmatoimisempaa napadynamoa, joka nimensä mukaisesti sijaitsee renkaan navassa.
Roland Nilsson
Roland Nilsson (s. 27. marraskuuta 1963) on ruotsalainen jalkapallovalmentaja ja entinen puolustaja.
Ura pelaajana
Peliurallaan Englannissa ja Ruotsissa takalinjoilla pelannut Nilsson kuului Ruotsin maajoukkueen vakiokalustoon 1980-luvun lopulta aina 2000-luvun kynnykselle saakka pelaten kaikkiaan 116 A-maaottelua. Neljissä arvokisoissa Sinikeltaisten edustuspaitaa kantanut Nilsson oli voittamassa myös historiallista MM-pronssia 1994.
Seuratasolla Nilssonin suurin saavutus oli UEFA Cupin mestaruus 1987, kun hänen edustamansa IFK Göteborg kukisti finaalissa skottiseura Dundee Unitedin yhteismaalein 2–1. Nilsson voitti myös kolme Ruotsin mestaruutta ja sai vuonna 1996 Guldbollen-palkinnon Ruotsin parhaana jalkapalloilijana.
Ura valmentajana
Valmennusuransa Nilsson aloitti Coventry Cityn pelaajavalmentajana syksyllä 2001, kun Gordon Strachan sai potkut seuran peräsimestä. Vaikka alku oli lupaava, eivät Nilssonin opit lopulta riittäneet Coventry Cityn nopeaan paluuseen Englannin Valioliigaan ja hän sai potkut huhtikuussa 2002.
Kauden 2007 jälkeen Nilsson jätti GAISin siirtyen Malmö FF:n peräsimeen. Nilsson on juurruttanut Malmöhön oman pelitapansa, joka perustuu tekniseen taitojalkapalloon. Hän on korostanut, että joukkueen pitää pelata myös huonoissa olosuhteissa mahdollisimman hyvin. Kaksi ensimmäistä kautta eivät sujuneet aivan odotusten mukaisesti Malmön päädyttyä sijoille kuusi ja seitsemän. Luottamus Nilssoniin kuitenkin palkittiin kaudella 2010, kun Malmö FF palasi kuuden vuoden tauon jälkeen mestariksi. Mestaruudesta huolimatta MFF:n taloustilanne on vaikea ja se on asettanut myös Nilssonin tulevaisuuden seurassa avoimeksi.
Huhtikuun alussa 2011 Nilssonin kerrottiin tehneen kesään 2014 ulottuvan sopimuksen tanskalaisseura FC Kööpenhaminan kanssa. Seurat eivät kuitenkaan heti päässeet yksimielisyyteen siirtyykö Nilsson FCK:hon jo kesällä 2011 vai vasta tammikuussa 2012. Lopulta seurat pääsivät yksimielisyyteen ja Nilssonin viimeiseksi otteluksi MFF:n peräsimessä jäi voitokas Ruotsin cupin ottelu Halmstadia vastaan 29. toukokuuta.
Nilssonin johdolla FC Kööpenhamina jatkoi vahvaa menoaan Tanskan Superliigassa myös syyskaudella 2011/12. Eurooppa-liigassa joukkueen tie katkesi kuitenkin alkulohkoon ja lopulta seurajohto purki ruotsalaisvalmentajan sopimuksen jo tammikuun alussa 2012.
Nilsson palasi valmennustehtäviin helmikuun alussa 2014 tehtyään sopimuksen Ruotsin alle 17-vuotiaiden maajoukkuevalmentajan tehtävistä. Hänen johdollaan Ruotsin alle 17-vuotiaat etenivät vuoden 2016 ikäluokan EM-lopputurnaukseen, jossa putosivat puolivälierissä. Nilsson siirtyi kesällä 2017 Ruotsin alle 21-vuotiaiden maajoukkueen peräsimeen. Nilsson valmensi kolme vuotta Ruotsin nuoria, muttei onnistunut johdattamaan joukkuetta ikäluokan EM-lopputurnaukseen 2019.
Syyskuussa 2020 Nilssonista tuli IFK Göteborgin päävalmentaja 2,5-vuotisella sopimuksella. Nilssonin johdolla IFK onnistui voittamaan kauden 11 viimeisestä ottelustaan viisi ja sijoittui Allsvenskanissa lopulta sijalle 12. Kausi 2021 alkoi kuitenkin kehnosti ja ennen EM-taukoa IFK oli voittanut vain yhden kahdeksasta ottelustaan. Seura erotti Nilssonin tehtävistään kesäkuun alussa 2021.
Mowinckelin III hallitus
pienoiskuva|200px|Pääministeri Johan Ludwig Mowinckel Mowinckelin III hallitus oli Norjan hallitus 3. maaliskuuta 1933 – 20. maaliskuuta 1935. Se oli Venstren muodostama vähemmistöhallitus.
Ministerit
Pääministeri Ulkoministeri Kirkko- ja opetusministeri Oikeusministeri Puolustusministeri Valtiovarainministeri Kauppaministeri Työministeri Maatalousministeri Sosiaaliministeri
Ranskan avoin tennisturnaus 2007
Vuoden 2007 Ranskan avoin tennisturnaus pelattiin 27. toukokuuta – 10. kesäkuuta 2007 Pariisissa. Kaksinpelien puolustavat mestarit Rafael Nadal ja Justine Henin uusivat mestaruutensa.
Myntjärvi
Myntjärvi on järvi Kouvolan Jaalassa Kymenlaakson luoteisosassa. Etäisyys Kouvolan keskustasta on 31 kilometriä luoteeseen.
Maantietoa
Myntjärvi on 1,3 kilometriä pitkä, 750 metriä leveä, ja sen pinta-ala on 52 hehtaaria. Järvi on keskeltä huomattavasti leveämpi kuin etelästä ja pohjoisesta. Järvelle on ilmoitettu olevan yksi saari, jonka pinta-ala on 0,1 hehtaaria. Katoissa voi nähdä kaksikin saarta. Järvi on luodattu ja siitä on julkaistu syvyyskartat. Järven tilavuudeksi on määritetty 3,24 miljoonaa kuutiometriä eli 0,00324 kuutiokilometriä ja sen keskisyvyydeksi on saatu 6,2 metriä. Lähes kolmasosa Myntjärvestä on vähintään kymmenen metriä syvä. Järven keskellä on noin viiden hehtaarin laajuinen vähintään 15 metriä syvä alue, jonka sisällä sijaitsee järven syvin kohta, 18 metriä. Järven rantaviivan pituus on 4,0 kilometriä, josta saarten rantaviivan yhteispituuden osuus siitä on 150 metriä. Myntjärven koillispuolella sijaitsee Rautjärveen kuuluva Jokilahti. Vesialueita erottavan kannaksen korkein kohta on noin 120 metriä merenpinnan yläpuolella. Myntjärven itäisillä ja pohjoisilla rannoilla on pientaloja. Järven läntisen ja eteläisen rannan tuntumassa on vähäisiä luotoja.
Orsogna
Orsogna on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 3 821 ihmistä vuonna 2017. Vuoden 2011 väestönlaskennan mukaan kunnassa oli 4 008 asukasta.
Myntjärvi
Vesistösuhteet
Myntjärvi (14.945.1.009) kuuluu Rautjoen valuma-alueeseen (14.945), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Myntjärvi on Rautjoen valuma-alueen kolmanneksi laajin vakavesi. Laajin on Rautjärvi ja toiseksi laajin on Raajärvi. Rautjoen valuma-alueeseen kuuluu kolmetoista vähintään hehtaarin laajuista vakavettä.
Myntjärvi laskee luoteeseen Rautjärveen, jonne virtaa noin 300 metriä pitkä laskuoja.
Caloocan
Caloocan on yksi Metro Manilan suurkaupunkialueen kaupungeista Filippiineillä. Kaupunki sijaitsee Manilasta pohjoiseen Quezon Cityn vieressä. Se jakaantuu kahteen osaan, Pohjois- ja Etelä-Caloocaniin, ja osilla ei ole yhteistä maarajaa. Caloocan on Filippiinien kolmanneksi suurin kaupunki Quezon Cityn ja Manilan jälkeen. Asukkaita kaupungissa on 1 583 978 (2015).
Juliet Jones
Juliet Jones on turkulainen rock-yhtye, joka perustettiin Juliet Jonesin Sydän -yhtyeen raunioille.
Kriittinen rotuteoria
pienoiskuva|[[Kimberlé Williams Crenshaw|Kimberlé Crenshaw kuuluu kriittisen rotuteorian kehittäjiin. Hän loi myös intersektionaalisuuden eli risteävien eriarvoisuuksien käsitteen. ]] Kriittinen rotuteoria on yhdysvaltalaisessa oikeustieteellisessä keskustelussa 1970-luvulla syntynyt tutkimus, jossa tarkastellaan kriittisesti mekanismeja, joilla rotukäsitykset ja rasismi yhteisöllisinä rakenteina vaikuttavat oikeuskäytäntöön. Teorian mukaan sosiaaliset ongelmat ovat usein sidoksissa syrjiviin yhteiskunnallisiin rakenteisiin. Tämän vuoksi yhteiskunnallisia laitoksia, kuten oikeusjärjestelmää tai koulua, tulisi tutkia rasismin kannalta.
Kriittinen rotuteoria esittää oletuksen, että rasismi on kuulunut Yhdysvaltain historiaan sen alusta lähtien. Konservatiiviseen ajatteluun taas on 1960-luvulta alkaen kuulunut näkemys Yhdysvalloista ”värisokeana” yhteiskuntana, jossa rasismiin liittyvät ongelmat on ratkaistu ja ihmisillä on yhdenvertaiset mahdollisuudet. Eräät oikeustieteen tutkijat, kuten Derrick Bell 1970-luvulla ja Kimberlé Crenshaw 1990-luvulla, väittivät, että Yhdysvaltojen väestön kokemassa epätasa-arvossa ei ollut kyse pelkästään ennakkoluuloista. Heidän mukaansa entisaikojen ajatus valkoisesta ylivallasta oli sisällytetty lakeihin ja säännöksiin, jotka muodostivat nyt rakenteellisia haittoja tietyille väestöryhmille.
Rasismi on Yhdysvalloissa 2020-luvulla noussut puheenaiheeksi Black Lives Matter -liikkeen takia. Jotkut oikeusoppineet ja juristit poliittisen kirjon eri puolilta ovat kuitenkin arvostelleet kriittistä rotuteoriaa. Heidän mukaansa lähestymistapa hylkää postmodernismin vaikutuksesta puolueettomat tiedon arviointiperusteet ja asettuu liberalistista tasapuolisuuden ihannetta vastaan. Vuodesta 2020 lähtien konservatiiviset lainsäätäjät Yhdysvalloissa ovat pyrkineet kieltämään tai rajoittamaan kriittisen rotuteorian mukaisen opetuksen ja muunlaisen kriittisen koulutuksen peruskouluissa sekä asiaankuuluvan koulutuksen liittovaltion virastoissa. Tällaisten kieltojen kannattajat väittävät kriittisen rotuteorian olevan valheellista ja amerikkavastaista, mustamaalaavan valkoisia ihmisiä, tukevan radikaalia vasemmistoa ja indoktrinoivan lapsia. Kieltojen puoltajia on syytetty sen periaatteiden vääristämisestä ja pyrkimisestä hiljentämään keskustelut rasismista, tasa-arvosta, sosiaalisesta oikeudenmukaisuudesta ja rodun historiasta.
Historia
Kriittinen rotuteoria kehittyi 1970-luvulla, kun Yhdysvaltain kansalaisoikeusliikkeen vaatimukset afroamerikkalaisen väestön oikeuksien puolesta alkoivat täydentyä uusilla vaatimuksilla, jotka koskivat diskursseja eli tapoja, joilla asioista puhutaan. Kriittisen rotuteorian teoreetikot, kuten Richard Delgado ja Jean Stefancic, katsoivat, että liikkeen oli aika ylittää liberaalin yhdenvertaisuuden vaatimukset, missä kaikkien yhdenvertainen kohtelu oli ihanteena. Ihmistä ei tullut tarkastella yksilönä vaan ryhmänsä edustajana. Kriittinen rotuteoria pohjautuu osittain kriittiseen teoriaan, jota kehittivät 1920-luvulta lähtien niin sanottu Frankfurtin koulukunta. Koulukunnan keskeisiä taustavaikuttajia olivat esimerkiksi Karl Marx ja Sigmund Freud, joiden ajattelua he yhdistelivät omiin teorioihinsa.
Kriittisen rotuteorian mukaan rotu on sosiaalinen konstruktio eli kulttuurinen luokitus, jota käytetään ei-valkoisten ihmisten alistamiseen.
Politiikassa
The New Yorker julkaisi vuonna 2021 artikkelin, jonka sisältämän tarinan mukaan heinäkuussa vuonna 2020 oikeistolainen aktivisti ja journalisti Christopher Rufo esitti, että kriittisen rotuteorian akateeminen sävy tekee siitä tehokkaan poliittisen työkalun. Hän esitti tulkinnan, jonka mukaan nykypäivän rasisminvastaisesta koulutuksesta johtaa linja kriittisen rotuteorian ja kriittisen teorian kautta marxilaisuuteen. Oikeistolaisen televisiokanavan haastattelussa syyskuussa 2020 Rufo väitti kriittisen rotuteorian tunkeutuneen liittovaltion hallitukseen ja uhkaavan amerikkalaisia arvoja. Haastattelun seurauksena presidentti Trump värväsi Rufon ja hänet palkattiin myös oikeistolaiseen ajatushautomoon. Myös Helsingin Sanomat on viitannut The New Yorkerin lehtiartikkeliin Rufosta, ja väittää artikkelissaan kriittisen rotuteorian osakseen saaman laajan kritiikin olleen vain Rufon keksimä tappelu.
Kuitenkin jo ennen Rufon ulostuloa, vuonna 2018, joukko tutkijoita oli tuonut kriittistä rotuteoriaa julkisuuden tietoon. Tutkijoista vasemmistolainen kirjallisuustieteilijä Helen Pluckrose, liberalismia ajava matemaatikko James A.Lindsay ja demokraatteja kannattava, klassiseksi liberaaliksi itseään kutsuva Portlandin yliopiston entinen filosofian apulaisprofessori Peter Boghossian olivat arvostelleet kriittiseen rotuteoriaan liittyvää sovelletun postmodernismin tunkeutumista amerikkalaisiin yliopistoihin ja kouluihin, mihin liittyen he käyttivät myös termiä Idea laundering (ajatusten tai ideoiden pesu, 2019).
Vuonna 2020 Lindsay ja Pluckrose julkaisivat kirjan Cynical theories: How activist scholarship made everything about race, gender and identity - and why this harms everybody, jossa he käyvät monen muun teorian lisäksi läpi kriittisen rotuteorian taustaa ja siihen liittyvää aktivismia peilaten niitä nykyajan ilmiöihin. Peter Boghossian on puolestaan kampanjoinut kriittistä rotuteoriaa vastaan poliittisen depolarisaation puolesta julkaisemalla vuonna 2022 ohjelmasarjan Reverse Q&A Tour -kiertueestaan, jossa hän kiertää amerikkalaisissa yliopistoissa keskutteluttamassa yliopisto-opiskelijoita keskenään liittyen sosiaalisen oikeudenmukaisuuden teemoihin. Kiertueellaan hän käyttää niin sanottua sokraattista menetelmää, josta hän teki filosofian väitöskirjansa tutkiessaan vankien kriittisen ajattelun ja moraalisen päättelykyvyn lisäämistä, tavoitteenaan vähentää siten vankien rikollista käyttäytymistä. Boghossian ja Lindsay ovat myös julkaisseet yhdessä kirjan How to have impossible conversations: A very practical guide, jossa he opettavat hyvän keskustelutaidon tapoja, ja sitä kuinka käydä keskustelua esimerkiksi ekstremistien kanssa muun muassa kriittisen rotuteorian teemoista.